”Թուրքը, որ փրկեց ինձ” ծրագիրն իրականացվել է Հայաստանում և Թուրքիայում: Ծրագրի շրջանակներում հավաքագրվել են Ցեղասպանությունը վերապրածների իրական պատմություններ: Ցեղասպանությունը վերապրած մեր ազգակիցներից սակավ չեն նրանք, ում կյանքը փրկվել է թուրք հարևանի, ընկերոջ, իրադարձությանն ականատես հասարակ թուրք մարդու կողմից: Հենց այսպիսի պատմություններ էինք մենք հավաքագրում: Սրանք իրական պատմություններ են, որոնք ներկայացվում են ուղղակի շարադրանքով՝ առանց բովանդակային խմբագրման: Պատմությունները վերարտադրում են Մեծ եղեռնը վերապրածները, նրանց ժառանգները, մտերիմները: